**KONKURSO PASLAUGOMS PIRKTI**

**SĄLYGOS**

**MOKYMO PASLAUGOS SPECIALISTAMS DIRBTI PAGAL NAUJĄ ĮGŪDŽIŲ LABORATORIJOS DARBO MODELĮ**

Pirkimo Nr. LT03-2-SADM-K02-004-24/01

TURINYS

[1. BENDROSIOS NUOSTATOS](#_Toc440874112)

[2. PIRKIMO OBJEKTAS](#_Toc440874113)

[3. TIEKĖJŲ KVALIFIKACIJOS REIKALAVIMAI](#_Toc440874114)

[4. PASIŪLYMŲ RENGIMAS, PATEIKIMAS, KEITIMAS](#_Toc440874115)

[5. PASIŪLYMŲ GALIOJIMO UŽTIKRINIMAS](#_Toc440874116)

[6. KONKURSO SĄLYGŲ PAAIŠKINIMAS](#_Toc440874117)

[7. VOKŲ SU PASIŪLYMAIS ATPLĖŠIMO PROCEDŪROS](#_Toc440874118)

[8. PASIŪLYMŲ NAGRINĖJIMAS](#_Toc440874119)

[9. PASIŪLYMŲ ATMETIMO PRIEŽASTYS](#_Toc440874120)

[10. PASIŪLYMŲ VERTINIMAS](#_Toc440874121)

[11. DERYBŲ VYKDYMAS](#_Toc440874122)

[12. PASIŪLYMŲ EILĖ](#_Toc440874123)

[13. SPRENDIMAS APIE KONKURSĄ LAIMĖJUSĮ PASIŪLYMĄ](#_Toc440874124)

[14. PIRKIMO SUTARTIES SĄLYGOS](#_Toc440874125)

[15. BAIGIAMOSIOS NUOSTATOS](#_Toc440874126)

16. Priedai:

1. Techninė specifikacija

2. Pasiūlymo forma

3. Konkurso dalyvio deklaracija

BENDROSIOS NUOSTATOS

## VšĮ „Neformalaus ugdymo namai“(toliau – pirkimą vykdanti organizacija) vykdydama pirkimą projektui LT03-2-SADM-K02-004 „Socialinės integracijos mechanizmo diegimas Aukštaitijos regione taikant pameistrystės ir sustiprinto palydėjimo paslaugas vaikams ir jaunuoliams (Jaunuolių socialinės integracijos laboratorija)“ numato įsigyti paslaugą „**Mokymai specialistams dirbti pagal naują Įgūdžių laboratorijos darbo modelį“. Mokymų paslaugos perkamos kartu su dalyvių maitinimu.**

## Pirkimo dokumentuose vartojamos pagrindinės sąvokos atitinka 2014-2021 m. Europos ekonominės erdvės ir Norvegijos finansinių mechanizmų projektų bei Dvišalio bendradarbiavimo fondo projektų pirkimų priežiūros ir neperkančiųjų organizacijų bei perkančiųjų organizacijų pagal Reglamentus pirkimų vykdymo tvarkos aprašą (toliau – Taisyklės)**,** kitus teisės aktus bei konkurso sąlygas.

## Pirkimas vykdomas vadovaujantis Taisyklėmis.

## Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų.

## Konkursui neįvykus dėl to, kad nebuvo gauta nė vieno pirkimą vykdančios organizacijos nustatytus reikalavimus atitinkančio tiekėjo pasiūlymo, pirkimą vykdanti organizacija pasilieka teisę pakartotinį pirkimą vykdyti Taisyklių 74.1. punkte nustatyta tvarka[[1]](#footnote-1).

## Pirkimą vykdančios organizacijos įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: projekto administratorė Agnė Staugaitienė, 863348481, [agne.staugaitiene@gmail.com](mailto:agne.staugaitiene@gmail.com)*.*

# PIRKIMO OBJEKTAS

## Perkamų paslaugųsavybės nustatytos pateiktoje techninėje specifikacijoje.

## Paslaugos turi būti suteiktos pagal iš anksto sutartą grafiką, bet ne vėliau kaip iki 2024 m. balandžio 30 d. Mokymų paslaugos turi būti suteiktos adresu Dusetų g. 34, Antalieptė, LT-32243 Zarasų r. arba kitu pirkimą vykdančios organizacijos nurodytu adresu Antalieptėje.

## Šis pirkimo objektas neskirstomas į dalis, todėl pasiūlymai turi būti teikiami visam nurodytam paslaugųkiekiui.

## Tiekėjams neleidžiama pateikti alternatyvių pasiūlymų.

# TIEKĖJŲ KVALIFIKACIJOS REIKALAVIMAI

## Tiekėjas, pageidaujantis dalyvauti pirkime, turi atitikti šiuos minimalius kvalifikacijos reikalavimus:

*3.1.1. Ekonominės ir finansinės būklės, techninės ir profesinės kompetencijos:*

|  |  |  |  |
| --- | --- | --- | --- |
| Eil. Nr. | Kvalifikaciniai reikalavimai | Kvalifikacinių reikalavimų reikšmė | Kvalifikacinius reikalavimus įrodantys dokumentai |
| 3.1.1.1. | Teikėjo siūlomi kandidatai turi būtinas žinias, patirtį, galinčius suteikti reikalaujamas paslaugas, t.y. ekspertai turi tenkinti šiuos žemiau nurodytus reikalavimus:  Lektorius/moderatorius:   1. Aukštasis universitetinis arba jam prilygintas išsilavinimas 2. Ne mažesnė kaip 1 metų patirtis mokymų organizavimo srityje 3. turėti patirties renginių/mokymų, kurie susiję su soc. rizikos vaikais ir jaunuoliais, organizavime (bent 3 renginiai/mokymai per 2021, 2022, 2023 m.) | Tiekėjo, neatitinkančio šių reikalavimų, pasiūlymas atmetamas | Paslaugos teikėjas būdamas savo srities profesionalu priima sprendimą koks lektorių skaičius yra reikalingas tam, kad būtų įvykdyta pirkimo sutartis ir pateikia pasirinkto lektorių skaičiaus pagrindimą, įrodantį, jog pasirinktas lektorių skaičius yra pakankamas įvykdyti sutartį.  Lektorių/moderatorių gyvenimo aprašymai (CV), kuriuose turi būti pateikta informacija apie lektorių patirtį, nurodant darbovietės pavadinimą, darbo pobūdį, metus kuomet buvo dirbta nurodytoje darbovietėje, vesti mokymai / seminarai, nurodant temas.  Išsilavinimą liudijančių dokumentų, pažymėjimų arba lygiaverčių dokumentų, įrodančių atitikimą kvalifikaciniams reikalavimams kopijos. |
|  |  |  |  |

**Pastabos:**

* *jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, gali būti pateikiama priesaikos deklaracija arba oficiali tiekėjo deklaracija.*

## Jungtinės veiklos sutarties pagrindu dalyvaujančių tiekėjų grupės pateikti duomenys pagal 3.1.1.1. punktus yra sumuojami.

## 3.3. Tiekėjų grupė, teikianti bendrą pasiūlymą jungtinės veiklos pagrindu, privalo pateikti jungtinės veiklos sutarties kopiją.

## 3.4. Jungtinės veiklos sutartyje turi būti nurodyti kiekvienos šios sutarties šalies įsipareigojimai, vykdant numatomą su pirkimą vykdančia organizacija sudaryti pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarinę visų šios sutarties šalių atsakomybę už prievolių pirkimą vykdančiai organizacijai nevykdymą.

## 3.5. Pirkimą vykdanti organizacija nereikalauja, kad ūkio subjektų grupės jungtinės veiklos sutarties pagrindu pateiktą pasiūlymą pripažinus geriausiu ir pirkimą vykdančiai organizacijai pasiūlius sudaryti pirkimo sutartį, ši ūkio subjektų grupėįsteigtų juridinį asmenį.

# PASIŪLYMŲ RENGIMAS, PATEIKIMAS, KEITIMAS

## Tiekėjas gali pateikti tik vieną pasiūlymą.

## Pasiūlymas, pasirašytas kvalifikuotu elektroniniu tiekėjo arba jo įgalioto asmens parašu, turi būti pateiktas šiuo el. paštu [agne.staugaitiene@gmail.com](mailto:agne.staugaitiene@gmail.com) iki **2023 m. gruodžio 15 d. 12:00 val. Lietuvos laiku.** Vėliau gauti pasiūlymai nebus priimami.

## Tiekėjo pasiūlymas bei kita korespondencija pateikiama lietuvių kalba.

## Paslaugų kainos pateikiamos eurais. Jei pasiūlymas pateikiamas kita valiuta, jo kaina perskaičiuojama pagal oficialų Europos Centrinio Banko paskelbtą valiutos keitimo į eurus kursą paskutinę pasiūlymų pateikimo dieną. Į paslaugų kainą įeina visi mokesčiai ir visos tiekėjo išlaidos (sandėliavimo, transportavimo, pakavimo ir kitos). PVM turi būti nurodomas atskirai.

## Pasiūlyme turi būti nurodytas jo galiojimo terminas. Pasiūlymas turi galioti 60 dienų nuo pasiūlymų pateikimo termino dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

## Tiekėjo prašymu pirkimą vykdanti organizacija nedelsdama pateikia rašytinį patvirtinimą, kad tiekėjo pasiūlymas yra gautas, ir nurodo gavimo datą ir valandą.

## Pirkimą vykdanti organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą pirkimą vykdanti organizacija praneša raštu visiems tiekėjams, paėmusiems konkurso sąlygas.

## Tiekėjas konkurso pasiūlymą privalo pateikti pagal 1 priede pateiktą formą. Pasiūlymas teikiamas el. paštu nurodytu 4.2. punkte.

## Tiekėjas pateikia pasiūlymą visoms dalims.

## Pasiūlymas turi būti pasirašytas kvalifikuotu elektroniu parašu tiekėjo ar jo įgalioto asmens*.*

## Pasiūlymas pirkimą vykdančiai organizacijai pateikiamas paštu, per kurjerį arba asmeniškai.

## Pirkimą vykdanti organizacija neatsako už el. pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nenagrinėjami.

## Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą neprarasdamas teisės į pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu pirkimą vykdanti organizacija jį gauna pateiktą raštu iki pasiūlymų pateikimo termino pabaigos.

## Teikdamas pasiūlymą, tiekėjas patvirtina, kad jis nėra susijęs su jokiu galimu interesų konfliktu ir, kad nėra susijęs su jokiu kitu tiekėju ar projekte dalyvaujančiomis šalimis. Jei tokios aplinkybės atsirastų sutarties vykdymo metu, tiekėjas turi nedelsdamas apie tai informuoti pirkimą vykdančią organizaciją.

## Pateikdamas pasiūlymą tiekėjas sutinka su šiomis konkurso sąlygomis ir patvirtina, kad visa jo pateikta informacija yra teisinga, ir kad jis nenuslėpė jokių aplinkybių, nurodytų šių sąlygų 4.14 p., apie kurias turėjo informuoti pirkimą vykdančią organizaciją.

# PASIŪLYMŲ GALIOJIMO UŽTIKRINIMAS

## 5.1. Pirkimą vykdanti organizacija nereikalauja pasiūlymo galiojimo užtikrinimo.

# KONKURSO SĄLYGŲ PAAIŠKINIMAS

## Pirkimą vykdanti organizacija atsako į kiekvieną tiekėjo rašytinį prašymą paaiškinti konkurso sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos.

## Pirkimą vykdanti organizacija į gautą prašymą paaiškinti konkurso sąlygas atsako ne vėliau kaip per 2 darbo dieną nuo jo gavimo dienos, tačiau taip, kad pasiūlymus pateikę dalyviai atsakymą gautų ne vėliau, kaip likus 1 darbo dienai iki pasiūlymų pateikimo termino pabaigos. Pirkimą vykdanti organizacija, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė konkurso sąlygas, bet nenurodo, iš ko gavo prašymą duoti paaiškinimą.

## Nesibaigus pirkimo pasiūlymųpateikimo terminui,pirkimą vykdanti organizacija savo iniciatyva turi teisę paaiškinti (patikslinti) konkurso sąlygas. Tokie paaiškinimai (patikslinimai) visiems tiekėjams, kuriems pirkimą vykdanti organizacija yra pateikusi konkurso sąlygas, išsiunčiamine vėliau kaip likus 3 kalendorinėms dienomsiki pasiūlymų pateikimo termino pabaigos.

## Jei paskelbus apie pirkimą, yra keičiama pasiūlymams parengti reikalinga informacija, taip pat kai tiekėjams teikiami pirkimo dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkimą vykdanti organizacija paskelbia pakeistus pirkimo dokumentus ir pratęsia pasiūlymų pateikimo terminą ne trumpesniam nei 7 darbo dienų terminui.

# VOKŲ SU PASIŪLYMAIS ATPLĖŠIMO PROCEDŪROS

## Laiškai su pasiūlymais bus atidaromi **2023 m. gruodžio 15 d. 12:05 min.**

## El. vokų atplėšimo procedūrą atliekama tiekėjams ar jų įgaliotiems atstovams nedalyvaujant.

## 7.3. Informacija apie pasiūlymus pateikusius tiekėjų pavadinimus ir pasiūlymuose nurodytas kainas gali būti pateikiama tiekėjams, pareiškusiems pageidavimą gauti minėtą informaciją. Jei, skelbiant pasiūlymų kainas, neatitinka suma skaičiais ir žodžiais, teisinga laikoma suma žodžiais.

# PASIŪLYMŲ NAGRINĖJIMAS

## Konkursui pateiktus pasiūlymus nagrinėja ir vertina Komisija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams. Komisija nagrinėja:

### ar tiekėjas savo pasiūlyme pateikė tikslius ir išsamius duomenis apie savo kvalifikaciją

### ar tiekėjas atitinka kvalifikacinius reikalavimus;

### ar pasiūlymas atitinka konkurso sąlygose nustatytus reikalavimus;

### ar nebuvo pasiūlytos per didelės, pirkimą vykdančiai organizacijai nepriimtinos kainos;

## Iškilus klausimams dėl pasiūlymų turinio ir Komisijai paprašius, tiekėjai privalo pateikti papildomus paaiškinimus nekeisdami pasiūlymo. Paaiškinimai siunčiami el. paštu.

# PASIŪLYMŲ ATMETIMO PRIEŽASTYS

## Komisija atmeta pasiūlymą, jeigu:

### tiekėjas neatitiko kvalifikacinių reikalavimų;

### tiekėjas savo pasiūlyme pateikė netikslius ar neišsamius duomenis apie savo kvalifikaciją ir, pirkimą vykdančiai organizacijai prašant, nepatikslino jų;

### pasiūlymas neatitiko konkurso sąlygose nustatytų reikalavimų;

### buvo pasiūlytos per didelės, pirkimą vykdančiai organizacijai nepriimtinos kainos;

### buvo pasiūlytos labai mažos kainos ir tiekėjas Komisijos prašymu nepateikė raštiško kainos sudėtinių dalių pagrindimo arba kitaip nepagrindė labai mažos kainos;

### tiekėjas pateikė melagingą informaciją.

## Apie pasiūlymo atmetimą ir tokio atmetimo priežastis tiekėjas privalo būti informuotas raštu.

# PASIŪLYMŲ VERTINIMAS

## Pirkimą vykdančios organizacijos neatmesti pasiūlymai vertinami pagal

|  |  |
| --- | --- |
| x | mažiausią kainą; |
| 🞎 | ekonominį naudingumą. |
|  |  |

# DERYBŲ VYKDYMAS

Derybos vykdomos nebus.

# PASIŪLYMŲ EILĖ

## Pirkimą vykdanti organizacija įvertina pateiktus pasiūlymus ir nustato pasiūlymų eilę. Šioje eilėje pasiūlymai surašomi „kainos su PVM didėjimo tvarka“. Ši eilė nedelsiant pranešama pasiūlymus pateikusiems tiekėjams.

## Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

## Kai keli pasiūlymai pateikiami vienodomis kainomis, sudarant pasiūlymų eilę pirmesniu į šią eilę įrašomas tiekėjas, anksčiausiai įregistravęs el. voką su pasiūlymais.

# SPRENDIMAS APIE KONKURSĄ LAIMĖJUSĮ PASIŪLYMĄ

## Pirkimą vykdanti organizacija patvirtina pasiūlymų eilę ir priima sprendimą apie laimėjusį pasiūlymą tik tada, kai išnagrinėjamos pasiūlymus pateikusių tiekėjų pretenzijos ir skundai (jeigu jų buvo gauta).

## Pirkimą vykdanti organizacija, priėmusi sprendimą apie laimėjusį pasiūlymą arba priėmusi sprendimą nutraukti pirkimą ne vėliau kaip per 3 darbo dienas po sprendimo priėmimo praneša tiekėjams apie šiuos sprendimus.

## Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki nurodyto laiko neatvyksta sudaryti pirkimo sutarties arba nepateikia pirkimo sutarties įvykdymo užtikrinimo, laikoma, kad jis atsisakė sudaryti pirkimo sutartį. Tuo atveju pirkimą vykdanti organizacija siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.

## Tiekėjas turi teisę raštu pateikti pretenziją pirkimą vykdančiai organizacijai per 5 darbo dienas nuo pirkimą vykdančios organizacijos pranešimo raštu apie jos priimtą sprendimą išsiuntimo tiekėjui dienos arba per 5 darbo dienas nuo tos dienos, kai tiekėjas sužinojo apie atitinkamus pirkimą vykdančios organizacijos veiksmus.

## Pirkimą vykdanti organizacija privalo nagrinėti tik tas pretenzijas, kurios gautos iki pirkimo sutarties sudarymo. Neperkančioji organizacija turi išnagrinėti tiekėjo pretenziją ir apie priimtą motyvuotą sprendimą informuoti pretenziją pateikusį tiekėją ne vėliau kaip per 5 darbo dienas nuo pretenzijos gavimo dienos.

# PIRKIMO SUTARTIES SĄLYGOS

14.1. Pirkimo sutartis sudaroma su laimėjusį pasiūlymą pateikusiu tiekėju, kurio galutinis pasiūlymas atitinka pirkimą vykdančios organizacijos nustatytus reikalavimus. Pirkimą vykdanti organizacija pirkimo sutartį turi sudaryti nedelsiant, bet ne anksčiau nei pasibaigė 5 darbo dienų terminas nuo pranešimo raštu apie jos priimtą sprendimą dėl pirkimo laimėtojo išsiuntimo tiekėjams dienos su sąlyga, jei per šį terminą nebuvo gauta pretenzijų.

14.2. Paslaugos turi būti suteiktos iki 2024 m. balandžio 30 d.

14.3. Sudarant pirkimo sutartį negali būti keičiama laimėjusio tiekėjo galutinio pasiūlymo kaina ir sąlygos, taip pat pirkimą vykdančios organizacijos kvietime dalyvauti pirkime nustatytos pirkimo sąlygos, išskyrus atvejus, kai buvo vykdomos derybos.

14.4 Pirkimo sutartis sudaroma pagal pirkimo dokumentuose pateiktas Paslaugų pirkimo–pardavimo sutarties esmines sąlygas:

14.4.1. Pirkėjas apmoka Tiekėjui už suteiktas Paslaugas ne vėliau kaip per 30 kalendorinių dienų nuo sąskaitos faktūros išrašymo dienos. Tiekėjo pateiktoje sąskaitoje-faktūroje turi būti nurodoma Šalių pasirašyto Paslaugų perdavimo-priėmimo akto data ir numeris.

14.4.2 Paslaugų teikėjas per nustatytą terminą nesuteikęs Paslaugų Pirkėjui, Pirkėjui pareikalavus moka 0,02 procento dydžio delspinigius nuo nesuteiktos Paslaugos kainos už kiekvieną uždelstą suteikti Paslaugą dieną.

14.4.3 Tiekėjas vienašališkai nutraukęs Sutartį dėl nepateisinamos priežasties, sumoka Pirkėjui 5 % Paslaugos kainos dydžio baudą ir atlygina dėl to Pirkėjo patirtas pagrįstas išlaidas, susijusias su Sutarties vykdymu.

14.4.4. Pirkėjasnepagrįstai uždelsęs atsiskaityti už atliktas paslaugas nurodytu laiku, Tiekėjui pareikalavus, sumoka Tiekėjui 0,02% neapmokėtos paslaugos kainos dydžio delspinigius už kiekvieną uždelstą dieną;

14.4.5. Pirkėjas nutraukęs Sutartį ne dėl Tiekėjo kaltės, Tiekėjui pareikalavus, apmoka Tiekėjo patirtas pagrįstas išlaidas, susijusias su paslaugos teikimo vykdymu.

# BAIGIAMOSIOS NUOSTATOS

## Tiekėjams pasiūlymų rengimo ir dalyvavimo konkurse išlaidos neatlyginamos.

## Pirkimą vykdanti organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmusi sprendimą nutraukti pirkimo procedūras, Pirkimą vykdanti organizacija ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.

## Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiama.

## Jei pirkimo komisija nesudaroma, pirkimą vykdanti organizacija baigdama pirkimą parengia ir užpildo tiekėjų kvalifikacijos ir pasiūlymų vertinimo pažymą, o jei pirkimo komisija sudaroma, ji parengia ir užpildo tiekėjų kvalifikacijos ir pasiūlymų vertinimo protokolą.

1 konkurso sąlygų priedas

**MOKYMO PASLAUGŲ SPECIALISTAMS DIRBTI PAGAL NAUJĄ ĮGŪDŽIŲ LABORATORIJOS DARBO MODELĮ**

**TECHNINĖ SPECIFIKACIJA**

1. **1 Pirkimo objektas**

**Praktiniai mokymai**

## Perkami praktiniai „Įgūdžių laboratorijos darbo modelio diegimo ypatumai, dirbant su delinkventinio elgesio soc. rizikos vaikais ir jaunuoliais“ mokymai. Mokymai skirti specialistams, kurie tiesiogiai dirba su aukšto rizikingumo elgesio vaikais ir jaunuoliais, vaikais ir jaunuoliais iš globos sistemos (apimant institucinę ir neinstitucinę globą), ir vaikais/jaunuoliais iš socialinę riziką patiriančių šeimų, tačiau kaip to reikalauja mokymų modelis, juose kartu dalyvaus ir jaunuoliai, t.y. specialistai ir jaunuoliai kartu bus mokymų dalyviai. Specialistai bus iš Panevėžio, Biržų, Kupiškio ir Rokiškio rajonų savivaldybių (sąrašas gali būti tikslinamas). **Visų mokymų dalyvių (specialistų) atrinkimu ir kvietimu dalyvauti rūpinasi Paslaugų teikėjas.**

## Perkama 5 praktinių mokymų sesijos po 3 dienas. Kiekvienos sesijos metu turi būti apmokyti ne mažiau kaip 5 specialistai, kurie tiesiogiai dirba su aukšto rizikingumo elgesio vaikais ir jaunuoliais. Kiekvienoje sesijoje dalyvaus ir 5 jaunuoliai, kurie prie kiekvienos sesijos prisijungs pirmos dienos vakarinėje dalyje, kad galėtų dalyvauti veikloje „Dalyvių sėkmės istorijos, poreikių ir gautų paslaugų kiekybė analizė“ ir pristatyti savo patirtį, dalyvaujant Įgūdžių laboratorijos stovykloje. Taip pat jaunuoliai dalyvaus ir visą antrą, ir trečią mokymų dieną kartu su specialistais mokymuose.

## Šių mokymų modelis, kai jaunuoliai dalyvauja kartu su specialistais turi leisti sukurti tokią mokymosi formą, kai per praktiką yra kuriamas mokymosi turinys ir kartu sudaromos sąlygos neformaliam santykiui kurti.

## Praktinių mokymų sesijos numatoma, kad vyks Dusetų g. 34, Antalieptė, Zarasų raj.

**Maitinimo dalyviams organizavimas**

## Perkamos 5 sesijos po 3 dienas dalyvių maitinimo paslaugos.

## Kiekvienos sesijos pirmą mokymų dieną turi būti suorganizuota viena kavos pertraukėlė pirmoje dienos pusėje 5 asm. (tik specialistams), o pietūs ir antroji kavos pertraukėlė 10 dalyvių (specialistams ir jaunuoliams). Antrą ir trečią mokymosi dieną turi būti suorganizuota po 2 kavos pertraukėlės ir vieneri pietūs 10 dalyvių.

## Teikėjas, teikdamas paslaugas, naudoja savo indus ir kitus stalo serviravimo įrankius. Tiekėjas turi užtikrinti paslaugų teikimui reikalingus kitus maitinimo reikmenis: termosus kavai ir arbatai.

## Pagamintas maistas tiekėjo atvežamas taroje, skirtoje gabenti maistą. Panaudotus įrankius, indus ir susidariusias šiukšles išsiveža tiekėjas.

## Maistas turi būti kokybiškas, pagamintas iš šviežių kokybiškų produktų, laikantis maisto paruošimo technologijos ir higieninių reikalavimų.

## Kavos pertraukėlių metu gali būti pageidaujamos tokios prekės (kiekvienam dalyviui):

|  |
| --- |
| * Paruošta kava, tūris 100-150 ml; |
| * arbata (pakeliuose, vaisinė, juodoji, žalioji ir/ar lietuviškų žolelių, kiekvienas arbatos pakelis supakuotas atskirame vokelyje, taip pat paruošiamas karštas vanduo termose); |
| * cukrus (išfasuotas po vieną porciją, baltasis ir/ar rudasis); * vieno kąsnio desertai (ne mažiau kaip 2 skirtingų rūšių, svoris 25-50 g. Gaminiai tinkantys kavos pertraukėlėms: sausainiai, kanelės, mini kruasanai, nedidelės spurgos, pyragaičiai ir kt. Desertus turi būti patogu valgyti nenaudojant lėkštės ir įrankių, t. y. netrupantys, lengvai įkandami, kiekvienas iš jų patiekiamas ant atskiros popierinės formelės/padėkliuko); |
| * vieno kąsnio sumuštiniai (ne mažiau kaip 2 skirtingų rūšių, sumuštiniams naudojama tik aukščiausios rūšies mėsa (mėsos gaminiai), rūkyta arba sūdyta raudona žuvis, sūris, kt. produktai); |

## Pietų metu gali būti pageidaujamos tokios prekės (kiekvienam dalyviui):

|  |
| --- |
| * Paruošta kava, tūris 100-150 ml; |
| * arbata (pakeliuose, vaisinė, juodoji, žalioji ir/ar lietuviškų žolelių, kiekvienas arbatos pakelis supakuotas atskirame vokelyje, taip pat paruošiamas karštas vanduo termose); |
| * cukrus (išfasuotas po vieną porciją, baltasis ir/ar rudasis); * sriuba; * karštas patiekalas – iš žuvies, mėsos, daržovių ir kt. ingredientų; * sultys, gėrimas, tūris 200-250 ml; * saldainiai (sveriami, šokoladiniai, įvynioti popierėliuose). |

1. **Mokymų tikslas, programa ir laukiami rezultatai**

## Pravesti specialistams praktinius „Įgūdžių laboratorijos darbo modelio diegimo ypatumai, dirbant su delinkventinio elgesio soc. rizikos vaikais ir jaunuoliais“ mokymus, kuriuose kartu dalyvautų ir jaunuoliai.

## Specialistai turės būti apmokyti dirbti pagal Įgūdžių laboratorijos darbo modelį, laikantis preliminarios mokymų programos.

## Preliminari mokymų programa:

## Pirma diena (teorinė): • Susipažinimas. • Programos ir mokymų pristatymas. • Lūkesčiai ir baimės. • Susitarimai ir atsakomybės. • Teorinė dalis apie vaikų ir jaunuolių psichosocialines problemas • Tyrimų, atliktų su soc. rizikos grupės vaikais ir jaunuoliais apžvalga, jų elgesio ypatybės, transliuojamos žinutės • Įgūdžių laboratorijos darbo modelio teorinis pagrindimas ir pritaikymo iššūkiai ir subtilumai • Dalyvių sėkmės istorijos, poreikių ir gautų paslaugų kiekybė analizė Antra diena (praktiniai mokymai) • Ryto ratas • Pameistrystės programos – praktiniai užsiėmimai. • Darbas kartu su Įgūdžių laboratorijos dalyviais • Sėkmės istorijos • Vakaro refleksija. Trečia diena (praktiniai mokymai) • Ryto ratas • Socialinių ir praktinių darbo kompetencijų praktinis ugdymas per struktūruotą neformalų ugdymo procesą gamtoje • Praktinis darbas su socialiai pažeidžiamomis grupėmis gamtoje; • Mokymų aptarimas, kompetencijų įsivertinimas

## Laukiami rezultatai po mokymų:

## Specialistai įgis žinių ir įgūdžių kaip įgalinti jaunuolį asmeniniam pokyčiui, per jo socialinių ir darbinių įgūdžių stiprinimą.

## Specialistai tiesiogiai įsitrauks ir praktiškai išbandys naują modelio siūlomas veiklas praktikoje

## Specialistai sugebės dirbti su tiksline grupe per struktūruotą neformalų ugdymo procesą gamtoje

## Specialistai perims suvokimą, kad sistema turi prisitaikyti prie jaunuolio, o ne jaunuolis turi įsitinkinti sistemoje

## Specialistai išmoks ir vystys darbą su jaunuolio aplinkomis

## Atsiradęs glaudesnis santykis tarp specialistų ir jų tikslinės grupės.

## Specialistai tiesiogiai įsitrauks ir praktiškai išbandys naujas modelio siūlomas veiklas praktikoje.

## Užmegztas ir toliau palaikomas kontaktas su partnerėmis organizacijomis: darbuotojais, specialistais.

## Siekiama įgalinti pačius specialistus spręsti su vaikais ir jaunuoliais susijusias problemas.

1. **Mokymų trukmė ir grafikas**

## Mokymų programos trukmė: vienos sesijos trukmė – 3 dienos arba 24 val. Perkama 5 sesijos.

## Tiekėjas mokymų paslaugas turi suteikti iki 2024 m. balandžio 30 d.

## Mokymų sesija turi vykti nepertraukiamai 3 dienas iš eilės.

## Mokymų sesijos pradžios laikas, užsiėmimų grafikas turi būti raštu suderinti su pirkimą vykdančia organizacija likus 10 darbo dienų iki sesijos pradžios.

1. **Mokymų vieta**

## Mokymai turėtų vykti pirkimo vykdančios organizacijos nurodytose patalpose Dusetų g. 34, Antalieptė, Zarasų raj.

1. **Kiti reikalavimai**

## Tiekėjas privalo pasibaigus mokymams išduoti mokymų dalyviui, kuris išklausė ne mažiau kaip 90 proc. visos mokymų programos mokymo baigimą liudijantį pažymėjimą.

## Mokymų sesijai pasibaigus Tiekėjas turi atlikti dalyvių apklausą dėl mokymų sukuriamos pridėtinės vertės, gautų žinių pritaikomumo specialisto darbe.

## Tiekėjas privalo žymėti mokymų dalyvių lankomumą ir pateikti mokymų užsakovui dalyvių lankomumo sąrašus, patvirtintus parašais.

2 konkurso sąlygų priedas

**PASIŪLYMAS**

**DĖL MOKYMO PASLAUGŲ SPECIALISTAMS DIRBTI PAGAL NAUJĄ ĮGŪDŽIŲ LABORATORIJOS DARBO MODELĮ**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Įmonės kodas |  |
| Pridėtinės vertės mokėtojo kodas |  |
| Už pasiūlymą atsakingo asmens  vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso skelbime, paskelbtame www.*esinvesticijos.lt*;
2. konkurso sąlygose;
3. kituose pirkimo dokumentuose.

Mes siūlome šias *paslaugas*:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | *Paslaugos* pavadinimas | Kiekis | Mato vnt. | Vieneto kaina,  Eur (be PVM) | Vieneto kaina, Eur (su PVM) | Viso kiekio kaina, Eur (be PVM) | Viso kiekio kaina, Eur (su PVM) |
|  | Mokymai „Įgūdžių laboratorijos darbo modelio diegimo ypatumai, dirbant su delinkventinio elgesio soc. rizikos vaikais ir jaunuoliais“ mokymai specialistams | 5 | Sesijos po 24 val. |  |  |  |  |
|  | Kavos pertraukėlės 10 asm. | 25 | Vnt. |  |  |  |  |
|  | Kavos pertraukėlės 5 asm. | 5 | Vnt. |  |  |  |  |
|  | Pietūs 10 asm. | 15 | Vnt. |  |  |  |  |

*\* Paslaugos turi būti išskaidytos pagal užduotis, nurodytas Techninėje specifikacijoje, nurodant kiekvienos užduoties kainą.*

|  |  |
| --- | --- |
| Bendra pasiūlymo kaina su PVM – | Eur |

Į šią sumą įeina visos išlaidos ir visi mokesčiai, taip pat ir PVM, kuris sudaro\_\_\_\_\_\_\_\_\_\_\_\_\_ Eur.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo arba jo įgalioto asmens vardas, pavardė, parašas)

*3* konkurso sąlygų priedas

### **KONKURSO DALYVIO DEKLARACIJA**

Pirkimo numeris:\_\_\_\_ LT03-2-SADM-K02-004-24/01\_\_\_\_\_\_\_\_\_\_\_\_\_\_\_\_

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |
| --- | --- |
| **Įmonės vadovo vardas, pavardė** |  |
| **Parašas** |  |
| **Data** |  |

1. skelbus konkursą nebuvo gauta pasiūlymų arba visi pateikti pasiūlymai yra netinkami, o pirminės pirkimo sąlygos iš esmės nekeičiamos. Netinkamu pasiūlymu pagal šį papunktį laikomas toks pasiūlymas, kuris neatitinka pirkimo objekto ir be esminių pakeitimų negalėtų patenkinti pirkimo dokumentuose nustatytų pirkimo objektui keliamų neperkančiosios organizacijos poreikių ir reikalavimų. [↑](#footnote-ref-1)